Fortuna var før dagens kamp i Hjørring foran 2-1 mod OB, og fynboerne gav vendelboerne kamp til stregen. Ved halvleg var OB foran 1-0, finalepladsen  var i fare. Det blev tilbagevendte Signe Bruun, der blev dagens store helt i Hjørring. Med mindre end et kvarter tilbage blev hun skiftet ind efter 9 måneders pause, og hun havde hurtigt et nærgående forsøg. Men først dybt inde i dommerens overtid var billetterne til pokalfinalen sikret, da Signe Bruun udlignede til 1-1 på en frispilning fra Chi Chi Igbo. Fortuna Hjørring skal møde Brøndby i pokalfinalen d. 21. maj. Paradoksalt nok er spillestedet stadig ukendt.

Referat:
Efter en mere spændende end velspillet kamp er Fortuna Hjørring klar til Pokalfinalen.